[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "\u2018Telelaboro\u2019 per oi-oi ilustraj\u0302oj [eo], uzata je g\u0302ia permeso."}, {"text_idx": "#000008", "text": "Kiel filozofo kaj komputikisto, mi kredas ke la baldau\u0306a konstitucia reformo en C\u0302ilio [eo] reprezentas bonegan s\u0302ancon trakti fundamentan sed samtempe subtaksitan temon kiun alfrontas laboristoj en nia nova cifereca epoko."}, {"text_idx": "#000009", "text": "La rapida evoluo de teknologiaj solvoj en la lastaj du jardekoj grave influis laborkondic\u0302ojn tra la mondo. Ofte, la avantag\u0302oj de c\u0302i tiuj teknologiaj solvoj signifas pli grandan efikecon kaj produktivecon. Tamen, kiam teknologiaj solvoj estas efektivigitaj en nekontrolitaj medioj (kiel okazis en la tute malfermita ekonomio de C\u0302ilio), ili ankau\u0306 estas minaco de hiper-au\u0306tomatigo kaj malkontentaj laboristoj."}, {"text_idx": "#000011", "text": "\u201cC\u0302iu persono havas rajton je laboro, je libera elekto de sia okupo, je justaj kaj favoraj laborkondic\u0302oj kaj je protekto kontrau\u0306 senlaboreco\u201d."}, {"text_idx": "#000012", "text": "La nuna interpreto de c\u0302i tiu frazo mankas al nia teknologie progresinta mondo, kiel indikas magazenoj, grandaj kompanioj bazitaj je apoj [aplikaj\u0302oj] kaj virtuala laboro."}, {"text_idx": "#000015", "text": "Kvankam la defioj de cifereca laboro ofte estas specifaj por c\u0302iu laboro, ni kredas ke ekzistas almenau\u0306 tri grandaj malavantag\u0302oj kiuj tipe estig\u0302as de cifereca laboro."}, {"text_idx": "#000016", "text": "Hiper-au\u0306tomatigo rabas laboristojn ilian liberecon c\u0302e laboro"}, {"text_idx": "#000017", "text": "\u2018Robotiko\u2019 de Storyset lau\u0306 Freepik-permesilo."}, {"text_idx": "#000018", "text": "Kun kreskanta au\u0306tomatigo en magazenoj, ekzemple, estas korelativa malkresko en dungita bonfarto, pro pliigita postulo je produktiveco kaj la nekapablo de dungitoj kritike interveni en sia laborfluo sen sankcioj."}, {"text_idx": "#000019", "text": "Ekzemple, kiam Amazon-magazenaj laboristoj ne prenas specifan nombron da mendoj determinitaj de au\u0306tomata komputila programo, ili povas esti au\u0306tomate maldungitaj. La atendata produktiva premo devigas magazenajn laboristojn sekvi ordonojn senerare: ili farig\u0302as la brakoj kaj kruroj de ekstera artefarita inteligenteco. La efiko de c\u0302i tiu premo kaj au\u0306tomatigo sur laboristoj estas nediskutebla. Inter 2013 kaj 2018, tra 46 magazenoj de Amazon, okazis 189 memmortigaj krizaj eventoj, konsistantaj el \u201cprovoj, pensoj kaj aliaj mensaj epizodoj\u201c. C\u0302i tiu statistiko ne inkluzivas similajn eventojn kiuj okazis ekster la laborejo."}, {"text_idx": "#000022", "text": "\u2018Vizia Teknologio\u2019 de Storyset lau\u0306 Freepik-permesilo."}, {"text_idx": "#000023", "text": "Laboristoj dungitaj per platformoj bazitaj sur aplikaj\u0302oj kiel Uber, Taskrabbit, Rappi, Fiverr [eo], ktp. estas administrataj per siaj korespondantaj softvaroj [eo]. Anstatau\u0306 la ordonoj venantaj de homa kontrolisto au\u0306 distribuataj de teamo, g\u0302i estas cifereca anstatau\u0306anto kiu sendas kaj ordigas la taskojn: programaron kaj g\u0302ian algoritmon."}, {"text_idx": "#000024", "text": "Anstatau\u0306 labori kiel teamo, sendependaj profesiuloj malproksimig\u0302as de siaj kolegoj. Ofte, sendependaj kolegoj reprezentas konkurencon kaj malpliigon de la valoro de siaj entreprenoj. Ju pli multaj homoj ofertas la saman servon, des pli malalta estos g\u0302ia valoro, kau\u0306zante \u201cvetkuron g\u0302is la fundo\u201d pro malpli da ofertoj je ec\u0302 pli malaltaj prezoj."}, {"text_idx": "#000025", "text": "Tiel, krom la strec\u0302o de malsekureco en laboro, kutime malaltaj salajroj kaj minacoj al la mensa sano, laboro pere de aplikaj\u0302oj ankau\u0306 minacas laboristojn kun g\u0302eneraligita izolado de siaj kolegoj per stigmatizado kaj instigo al konkurado inter kunlaborantoj."}, {"text_idx": "#000027", "text": "\u2018Plenaj pas\u0302oj\u2019 de Storyset, lau\u0306 Freepik-permesilo."}, {"text_idx": "#000028", "text": "G\u0302is nun, laboristoj rajtas al seg\u0302o por eviti stari dum horoj, al sekurecaj rimedoj kiam laboro prezentas la eblon de fizika damag\u0302o kaj al normoj en konstruaj\u0302oj kiel hejtado, tau\u0306ga ventolado, lumigado kaj aliaj. C\u0302iuj c\u0302i tiuj antau\u0306zorgoj estas prenitaj por ke la fizikaj kondic\u0302oj en la laboro restu justaj kaj kontentigaj por la laboristoj. Nun, kiam la laborspaco estas virtuala, aperas novaj zorgoj kiuj diferencas de la fizikaj."}, {"text_idx": "#000029", "text": "Pli grave, virtualaj laborejoj, kiuj venis por resti, ne havas ilojn nek similajn sociajn protektojn. Instruistoj estas paradigma ekzemplo de la pliig\u0302o de g\u0302eneraligitaj problemoj ligitaj al virtuala laboro. La energio por instrui, kiu ofte estis la rezulto de rekta homa engag\u0302ig\u0302o kaj interagado kun studentoj kaj kolegoj, ne plu eblas kiel antau\u0306e."}, {"text_idx": "#000031", "text": "En c\u0302i tiu spirito, mi kredas ke la rajtoj de laboristoj estas homaj rajtoj kaj estas tempo aktualigi la rajtojn de laboristoj al la cifereca epoko."}, {"text_idx": "#000041", "text": "Retpos\u0302to (ne estos publikigata) (deviga)"}, {"text_idx": "#000042", "text": "Aboni komentojn de c\u0302i tiu artikolo per retpos\u0302to"}, {"text_idx": "#000043", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000046", "text": "Bonvolu subteni nian gravan laboron"}]